प्रयोगशाला में बनकर तैयार हुआ गुर्दा  
वैज्ञानिकों ने दावा किया है कि उन्होंने प्रयोगशाला में स्टेम कोशिकाओं की मदद से गुर्दा तैयार कर लिया है। इस घटना को बड़ी सफलता माना जा रहा है।
वैज्ञानिकों ने दावा किया है कि उन्होंने प्रयोगशाला में स्टेम कोशिकाओं की मदद से गुर्दा तैयार कर लिया है। इस घटना को बड़ी सफलता माना जा रहा है जिससे प्रतिरोपण के लिए इस अंग की कमी से निपटने में मदद मिलेगी।  स्कॉटलैंड के एडिनबर्ग विश्वविद्यालय में एक दल ने शरीर को बनाने में अहम भूमिका निभाने वाली स्टेम कोशिकाओं की मदद से गुर्दे का ढांचा तैयार किया।  द स्काट्समैन की खबर के अनुसार, प्रयोगशाला में बनकर तैयार इस अंग की लंबाई भ्रूण में गुर्दे के आकार के बराबर यानी आधा सेंटीमीटर है और इसे बनाने वाले दल को उम्मीद है कि यह छोटा सा गुर्दा मानव शरीर में प्रतिरोपित होने के बाद बढकर सामान्य गुर्दे के बराबर हो जाएगा।  इस दल के प्रमुख प्रोफेसर जैमी डेवीस ने कहा कि डाक्टरों ने स्टेम कोशिकाओं की मदद से गुर्दे तैयार किए।